Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'imejl lil COMP-MERGER-REGISTRY@ec.europa.eu jew bil-posta, bir-referenza M.8306 — Qualcomm/NXP Semiconductors, fl-indirizz li ġej: fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8489. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Rumanija bagħtet applikazzjoni għall-emenda fl-ispeċifikazzjoni tad-denominazzjoni "Dealurile Zarandului" skont l-Artikolu 105 tar-Regolament (UE) Nru 1308/2013. Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, l-Artikolu 97(1), u l-Artikoli 100, 101 u 102 tar-Regolament (UE) Nru 1308/2013 intlaħqu. IDDEĊIDIET KIF ĠEJ: L-applikazzjoni għall-emenda fl-ispeċifikazzjoni tad-denominazzjoni "Dealurile Zarandului" (IĠP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, is-16 ta' Ġunju 2017. L-Artikolu 105 tar-Regolament (UE) Nru 1308/2013 – Emenda mhux minuri Iż-żona demarkata għall-produzzjoni ta' nbejjed bl-indikazzjoni ġeografika "Dealurile Zarandului", li tifrex tul il-Kontea ta' Arad, għandha tiġi estiża biex tinkludi l-lokalitajiet Zăbrani, Neudorf, Frumuşeni, Cruceni, Fiscut, Firiteaz, Hunedoara Timişană, Dud u Agrişu Mare. Il-konfigurazzjoni taż-żona ġeografika finali li għaliha qed tintalab il-protezzjoni tal-inbejjed bl-indikazzjoni ġeografika għandha għalhekk tkun kif ġej: il-Kontea ta' Arad, id-dwieli ta' Miniș-Măderat, biċ-ċentri tat-tkabbir tad-dwieli li ġejjin: Il-belt ta' Lipova (il-lokalitajiet ta' Lipova u Radna) Zăbrani (l-irħula ta' Zăbrani u Neudorf) Frumușeni (ir-raħal ta' Frumușeni) Ghioroc (l-irħula ta' Miniș, Ghioroc u Cuvin) Șiria (l-irħula ta' Șiria, Galșa u Mâsca) Il-belt ta' Pâncota (il-lokalità ta' Pâncota u r-raħal ta' Maderat) Il-belt ta' Ineu (il-lokalità ta' Ineu u r-raħal ta' Mocrea) Șilindia (l-irħula ta' Șilindia, Satu Mic u Luguzău) Șagu (l-irħula ta' Șagu, Cruceni, Fiscut, Firiteaz u Hunedoara Timișană) Curtici (ir-raħal ta' Dorobanți) L-inbejjed bojod miksuba madwar Lipova, Zăbrani u Neudorf għandhom il-mineralità u t-togħma tipika tal-inbejjed min-Nofsinhar taż-żona tal-vinja Miniș-Măderat. Minħabba l-abbundanza tal-ħsadat, dawn għandhom aċidità relattivament għolja, li tkun kemxejn inqas mal-ewwel kuntatt, u aromi primarji ffurmati tajjeb. B'kuntrast ma' dan, l-inbejjed ħomor iżommu l-karatteristika speċjali tal-kulur skur taż-żona sħiħa tal-vinja Miniș-Măderat: ħjiel vjola fuq l-isfond aħmar rubin brillanti iżda skur. L-inbejjed huma estrattivi. Skont l-istatistika ONVPV għas-snin 2012, 2013 u 2014, il-kontenut ta' estratt niexef tal-inbejjed bojod jista' jilħaq sa 19–20 g/l (Sauvignon), filwaqt li għall-inbejjed ħomor jista' jitla' sa 27,55 g/l (Cabernet Sauvignon). L-inbejjed prodotti fil-parti tat-Tramuntana tar-reġjun (Dud, Agrișu Mare, Luguzău) huma ifjen u għandhom aċidità aktar qawwija, minħabba l-istess estrattività: 19,44 g/l għall-inbejjed bojod (Pinot gris u Sauvignon) u 27,63 g/l għall-inbejjed ħomor (Merlot). Deskrizzjoni tal-inbejjed prodotti fil-lokalitajiet taż-żona tipprovdi spjegazzjoni dwar l-ispeċifiċitajiet analitiċi u organolettiċi tagħhom. Analiżi komparattiva tal-inbejjed prodotti minn diversi varjetajiet ikkultivati kemm fiż-żona l-antika u kif ukoll fil-lokalitajiet li ġew inklużi dan l-aħħar matul l-aħħar erba' snin ta' ħsad turi li: il-qawwa alkoħolika naturali tal-varjetà Mustoasă de Măderat tvarja minn 11,76–12,30 % alkoħol, aċidità totali ta' 6,0 g/l aċidu tartariku, estratt niexef totali 18,15–19,85 g/l; il-qawwa alkoħolika naturali tal-varjetà Riesling Italian tvarja minn 10,60–12,35 % alkoħol, aċidità totali ta' 5,20–6,30 g/l aċidu tartariku, estratt niexef totali 17,20–21,10 g/l; il-qawwa alkoħolika naturali tal-varjetà Merlot tvarja minn 12,50–13,00 % alkoħol, aċidità totali ta' 6,10–6,50 g/l aċidu tartariku, estratt niexef totali 24,65–27,55 g/l; u l-qawwa alkoħolika naturali tal-varjetà Cabernet Sauvignon tvarja minn 12,20–12,60 % alkoħol, aċidità totali ta' 4,70–6,69 g/l aċidu tartariku, estratt niexef totali 20,63–24,75 g/l; Instab xebħ sinifikanti f'dak li għandu x'jaqsam mal-freskezza u l-fruttożità fil-varjetajiet bojod fil-lokalitajiet ta' Lipova, Radna, Zăbrani, Neudorf, Păuliş u Baraţca. Ġew osservati togħmiet sekondarji simili ħafna f'varjetajiet bojod ta' nbid minn pjantaġġuni fil-lokalitajiet ta' Şagu, Cruceni, Fiscut, Firiteaz, Hunedoara Timişană u Frumuşeni. Il-ħamrija kannella chernozem tipproduċi nbejjed li huma estrattivi, ffurmati tajjeb u mimlija togħma fil-lokalitajiet ta' Şilindia, Satu Mic, Luguzău, Dud u Agrişu Mare. Mhijiex koinċidenza li d-dwieli ilhom jiġu kkultivati fuq dawn l-artijiet minn żmien il-qedem. Taħlita ta' ftit għarfien dwar il-politika Ewropea dwar il-protezzjoni taż-żoni demarkati minn indikazzjoni ġeografika u nuqqas ta' għaqdiet tal-produtturi tal-inbid fiż-żmien meta r-Rumanija ssieħbet mal-Unjoni Ewropea rriżultat f'sitwazzjoni fejn xi lokalitajiet bi tradizzjonijiet antiki ta' produzzjoni ta' nbejjed bi kwalità speċifika tħallew barra miż-żona ta' Dealurile Zarandului. IĠP — Indikazzjoni Ġeografika Protetta. qawwa alkoħolika totali u attwali: mhux anqas minn 10 % tal-volum l-aċidità totali (aċidu tartariku): mhux anqas minn 4,5 g/l. aċidità volatili (aċidu aċetiku): mhux iktar minn 1,2 g/l Estratt niexef li ma jirriduċix: mhux anqas minn 17 g/l, it-total tad-diossidu tal-kubrit: mhux iktar minn 300 mg/l id-diossidu tal-kubrit ħieles: mhux iktar minn 60 mg/l Dehra: ċara, brillanti Kulur: isfar lewn it-tiben jew isfar qawwi, skont il-kwalità tal-għeneb fil-ħsad Riħa: delikata, xi ħjiel ta' fjuri, riħa tipika tal-Muscat minn ħsadat fit-Tramuntana tal-vinji Togħma: togħma tipika tal-Muscat, bi ħjiel bellusi pjaċevoli. Jeħtieġ korrezzjoni tal-aċidità. Dehra: ċara Kulur: aħdar fl-isfar Riħa: aroma ta' petali tal-ward, speċjalment minn ħsadat fiż-żona tal-lokalità ta' Păuliş Togħma: speċifika, ta' ħuxlief maħsud frisk Dehra: ċara, pjaċevoli Kulur: isfar ċar b'laqtiet ħadrana Riħa: ta' fjuri tad-dwieli Togħma: togħma ta' frott, pjaċevolment aċiduża, armonjuża Dehra: ċara Kulur: abjad fl-aħdar, b'laqtiet kemxejn safranija Riħa: tat-tuffieħ tas-sajf Togħma: sħiħa, b'togħma ħafifa tal-qoxra tal-ħobż moħmi Dehra: ċara Kulur: isfar fl-aħdar Riħa: aroma qarsa tat-tuffieħ tas-sajf, li tirrifletti l-kontenut minerali għoli tal-ħamrija skeletrika Togħma: mimlija, definita tajjeb, li tinkorpora l-karattru distintiv tal-parti tat-Tramuntana tal-vinji Dehra: ċara Kulur: isfar fl-aħdar Riħa: fjuri tad-dielja u tat-tuffieħ Togħma: pjaċevoli, definita tajjeb, tipika Dehra: ċara Kulur: abjad fl-aħdar Riħa: ebda aroma primarja speċifika Togħma: mimlija, tal-inbid, friska ħafna, pjaċevolment aċiduża Dehra: ċara Kulur: abjad fl-aħdar, tipika Riħa: ebda aroma primarja partikolari Togħma: tal-inbid, friska, pjaċevolment aċiduża Dehra: ċara, trasparenti Riħa: aroma tan-nwar tal-akaċja u tal-ħuxlief maħsud Togħma: pjaċevoli, florali, b'aċidità ħafifa Dehra: ċara, pjaċevoli Kulur: isfar fl-aħdar, bħal felli tal-lumi, tistħajlu għandu togħma kemxejn qarsa Riħa: tuffieħ aħdar mhux misjur, b'noti tan-nwar tad-dwieli, speċjalment fiż-żoni fejn il-produzzjoni hija inqas mill-istandard għal din il-varjetà Togħma: friska, rinfreskanti, vivaċi, minħabba l-aċidità għolja, speċjalment f'żoni b'livelli sinifikanti ta' produzzjoni Dehra: ċara Kulur: abjad fl-aħdar, b'laqtiet isfar ċar Riħa: aroma primarja ta' frott tropikali Togħma: pjaċevoli, bħal frotta tropikali sukkulenti, oriġinali Dehra: ċara Kulur: abjad fl-aħdar, b'laqtiet isfar tal-lumi Riħa: aroma ta' frott tropikali Togħma: pjaċevoli, friska, tfakkrek fi frotta tropikali sukkulenti, tipika Dehra: ċara Kulur: aħmar rubin intens, b'laqtiet blu qawwi meta jsir minn għeneb maħsud miż-żona minn Covăsânţ sa Lipova, li tiffavorixxi l-varjetajiet ħomor Riħa: aroma distinta ta' veġetazzjoni selvaġġa u tal-ħaxix Togħma: l-inbid żagħżugħ huwa wisq aħrax, tanniku, veġetali u saħansitra ma tistax tixorbu; huwa jeħtieġ minimu ta' sentejn maturazzjoni fil-bettija. Bil-maturazzjoni t-togħma titjieb u ssir pjaċevolment bellusija, mimlija u ratba. L-aċidità għolja tiegħu meta mqabbla ma' vinji oħrajn u l-estratt ġeneruż iżidu s-sostenibbiltà tiegħu, u dan jiżgura l-freskezza maż-żmien. Dehra: ċara Kulur: aħmar rubin, brillanti, bi ħjiel ta' terrakotta wara l-maturazzjoni Riħa: aroma pjaċevoli ta' frott tal-foresti, lampun selvaġġ, u jakkwista noti tal-ballut u tal-vanilla b'riżultat tal-maturazzjoni Togħma: l-astrinġenza hija aktar moderata milli fil-Cabernet Sauvignon; għandha konsistenza bellusija speċifika għal din il-varjetà, u takkwista bouquet attraenti bil-maturazzjoni Dehra: ċara Kulur: aħmar ċirasa skur, brillanti Riħa: aroma li tinbidel minn ċirasa għal frawli bil-maturazzjoni tal-inbid Togħma: bellusija, delikata, kumplessa u raffinata, kostanti, speċjalment fin-Nofsinhar tal-vinja Dehra: ċara Kulur: aħmar granata intens Riħa: aroma kumplessa, oriġinali, b'nota ta' fjuri awtentika Togħma: iffurmata sew, pjaċevoli u biżżejjed qawwija, ta' togħma tajba u attraenti Dehra: ċara Kulur: aħmar granata intens bi ħjiel ta' vjola, il-kulur standard li jinsab fil-ħsadat fiż-żona minn Covăsânţ sa Lipova Riħa: aroma ta' frott tal-foresta misjur: tut u mirtilli Togħma: ibbilanċjata, konsistenti, mhux aggressiva Dehra: ċara Kulur: aħmar brillanti Riħa: bouquet ta' fjuri, b'aromi pikkanti intensi ħafna Togħma: konsistenti, b'noti ta' tin u astrinġenza fina Dehra: ċara, trasparenti Kulur: aħmar rubin intens, b'laqtiet fil-vjola Riħa: bouquet ta' mirtilli u aromi ta' bżar iswed pikkanti Togħma: tannin integrat tajjeb, konsistenti, b'aċidità fina Dehra: ċara Kulur: aħmar intens kulur il-briks Riħa: bouquet ta' frott aħmar, ribes u passolina ħamra Togħma: lixxa, kemxejn tannika, b'aċidità fina; maqtugħ l-ewwel, iżomm il-karattru tipiku tiegħu speċjalment fiż-żona speċifika għall-varjetajiet ħomor Dehra: ċara Kulur: aħmar ċirasa Riħa: bouquet ta' frott irqiq u għeneb misjurin, iffurmata sewwa fil-ħsadat mit-Tramuntana tal-vinji Togħma: tannika, b'aċidità fina, vivaċi, ħafifa Dehra: ċara Kulur: aħmar brillanti Riħa: aroma ta' frott tal-foresta Togħma: bellusija, kemxejn aċiduża u b'astrinġenza fina Restrizzjonijiet rilevanti dwar il-produzzjoni tal-inbid Il-qawwa alkoħolika naturali tista' tiġi ssupplimentata biss skont il-kundizzjonijiet previsti mil-liġi. Il-qawwa alkoħolika naturali totali espress f'% tal-alkoħol skont il-volum tista' tiġi miżjuda biss: biż-żieda ta' most ikkonċentrat jew most ikkonċentrat u msaffi fil-każ tal-għeneb frisk, il-most tal-għeneb parzjalment iffermentat jew inbid ġdid li jkun għadu fil-fermentazzjoni; biż-żieda ta' most ikkonċentrat jew ta' most ikkonċentrat u msaffi, jew bil-konċentrazzjoni parzjali, li tinkludi l-ożmożi invertita, fil-każ tal-most. Iż-żieda tas-sukrożju mhuwiex permess għall-produzzjoni ta' nbejjed bl-indikazzjoni ġeografika "Dealurile Zarandului". Il-produzzjoni tal-għeneb: Il-varjetajiet Fetească regală, Mustoasă de Măderat, Portugais bleu, u Sangiovese 15 000 kg ta' għeneb għal kull ettaru Il-produzzjoni tal-għeneb: Il-varjetajiet Furmint, Furmint de Miniş, Riesling de Rhin, Riesling italian, Merlot, Fetească neagră, u Novac 12 500 hl għal kull ettaru Il-produzzjoni tal-għeneb: Il-varjetajiet Burgund mare, il-varjetajiet Fetească albă Cadarcă 12 500 hl għal kull ettaru Il-produzzjoni tal-għeneb: Il-varjetajiet Muscat Ottonel, Pinot gris, Chardonnay, Sauvignon, Traminer roz, Cabernet Sauvignon, Pinot noir, u Syrah 10 000 hl għal kull ettaru Il-produzzjoni tal-inbid, l-inbejjed bojod 95 hl għal kull ettaru Il-produzzjoni tal-inbid, aħmar u rosé, inbejjed aromatizzati 85 hl għal kull ettaru Il-Kontea ta' Arad, il-vinja Miniș-Măderat, ċentri: Il-belt ta' Lipova (Lipova u Radna) Zăbrani (l-irħula ta' Zăbrani u Neudorf) Frumușeni (ir-raħal ta' Frumușeni) Ghioroc (l-irħula ta' Miniș, Ghioroc u Cuvin) Șiria (l-irħula ta' Șiria, Galșa u Mâsca) Il-belt ta' Ineu (Ineu u r-raħal ta' Mocrea) Șilindia (l-irħula ta' Șilindia, Satu Mic u Luguzău) Șagu (l-irħula ta' Șagu, Cruceni, Fiscut, Firiteaz u Hunedoara Timișană) Curtici (ir-raħal ta' Dorobanți) Il-fattur naturali speċifiku jingħata mill-għoljiet Zarand, li huma kkaratterizzati minn ħamrija skeletrika b'kontenut għoli tal-ħadid u tal-mikroelementi. Dawn l-ispazji vojta bejn l-għoljiet jipprovdu varjetà ta' kundizzjonijiet topoklimatiċi, speċifiċi għall-vinji individwali f'din iż-żona, f'kundizzjonijiet li huma simili f'termini tal-pożizzjoni ġeoklimatika u tal-varjetajiet ikkultivati. Il-pjantaġġuni tad-dwieli għandhom esponiment tan-Nofsinhar b'mod predominanti, b'xi skoperturi eċċezzjonali fil-Lbiċ u fix-Xlokk. B'riżultat ta' dan, vinji individwali differenti, li jinsabu fuq l-istess latitudni u lonġitudni u li jikkultivaw l-istess varjetà ta' għenba, huma distinti minn xulxin b'varjetà ta' karatteristiċi topoklimatiċi. L'għelieqi mżerżqa mtarrġin użati għall-koltivazzjoni tad-dwieli jnaqqsu u jillimitaw il-forza tal-irjieħ u tal-kurrenti tal-arja kesħin. Fit-temp kalm, it-tisħin tal-għoljiet jiżgura ċirkolazzjoni ħafifa tal-arja, li hija favorevoli għall-proċessi fiżjoloġiċi tal-pjanti u biex joħorġu l-kwalitajiet tal-għeneb. L-għoljiet jipprevjenu l-istaġnar tal-ilma żejjed, jgħinu fit-tisħin tal-ħamrija u fil-prevenzjoni tal-kolonizzazzjoni tal-moffa griża. Il-mikroklima, bl-influwenzi Mediterranji tagħha, tirriżulta f'rebbiegħa bikrija u b'ħafna xita, u ħarifa twila, sħuna u xotta. Dejta ekoklimatika: temperatura medja annwali: 11,2 °C, preċipitazzjoni annwali totali: 644 mm, temperaturi attivi totali: 3 291 °C, it-total ta' sigħat ta' xemx: 1 490, it-total ta' preċipitazzjoni attiva: 365 mm. Il-medja ta' għaxar snin għall-umdità relattiva hija ta' madwar 75 %. L-inbejjed miksubin minn ħamrija skeletrika, ferruġinuża għandhom kulur aħmar brillanti b'laqtiet rubini profondi u huma ġenerużi u espressivi ħafna. Il-valutazzjoni organolettika tal-inbejjed prodotti fuq l-għoljiet Zarand turi intensità qawwija ta' kulur fil-varjetajiet ħomor, b'laqtiet fil-blu qawwija fl-inbejjed żgħażagħ li jsiru ħomor kulur il-briks meta jimmaturaw l-inbejjed. Minn togħma astrinġenti tannika meta jkun żagħżugħ, l-inbid isir ibbilanċjat, sod, pjaċevoli, b'palat qawwi u bellusi mal-maturazzjoni. L-inbejjed bojod miksuba madwar Lipova, Zăbrani u Neudorf għandhom il-mineralità u t-togħma tipika tal-inbejjed min-Nofsinhar taż-żona tal-vinja Miniș-Măderat. Minħabba l-abbundanza tal-ħsadat, dawn għandhom aċidità relattivament għolja, li tkun kemxejn inqas mal-ewwel kuntatt, u aromi primarji ffurmati tajjeb. B'kuntrast ma' dan, l-inbejjed ħomor iżommu l-karatteristika speċjali tal-kulur skur taż-żona sħiħa tal-vinja Miniș-Măderat: ħjiel vjola fuq l-isfond aħmar rubin brillanti iżda skur. L-inbejjed huma estrattivi. Skont l-istatistika ONVPV għas-snin 2012, 2013 u 2014, il-kontenut ta' estratt niexef tal-inbejjed bojod jista' jilħaq sa 19–20 g/l (Sauvignon), filwaqt li għall-inbejjed ħomor jista' jitla' sa 27,55 g/l (Cabernet Sauvignon). L-inbejjed prodotti fil-parti tat-Tramuntana tar-reġjun (Dud, Agrișu Mare, Luguzău) huma ifjen u għandhom aċidità aktar qawwija, minħabba l-istess estrattività: 19,44 g/l għall-inbejjed bojod (Pinot gris u Sauvignon) u 27,63 g/l għall-inbejjed ħomor (Merlot). Deskrizzjoni tal-inbejjed prodotti fil-lokalitajiet taż-żona tipprovdi spjegazzjoni dwar l-ispeċifiċitajiet analitiċi u organolettiċi tagħhom. Analiżi komparattiva tal-inbejjed prodotti minn diversi varjetajiet ikkultivati kemm fiż-żona l-antika u kif ukoll fil-lokalitajiet li ġew inklużi dan l-aħħar matul l-aħħar erba' snin ta' ħsad turi li: il-qawwa alkoħolika naturali tal-varjetà Mustoasa de Măderat tvarja minn 11,76–12,30 % alkoħol, aċidità totali ta' 6,0 g/l aċidu tartariku, estratt niexef totali 18,15–19,85 g/l; il-qawwa alkoħolika naturali tal-varjetà Riesling Italian tvarja minn 10,60–12,35 % alkoħol, aċidità totali ta' 5,20–6,30 g/l aċidu tartariku, estratt niexef totali 17,20–21,10 g/l; il-qawwa alkoħolika naturali tal-varjetà Merlot tvarja minn 12,50–13,00 % alkoħol, aċidità totali ta' 6,10–6,50 g/l aċidu tartariku, estratt niexef totali 24,65–27,55 g/l; u l-qawwa alkoħolika naturali tal-varjetà Cabernet Sauvignon tvarja minn 12,20–12,60 % alkoħol, aċidità totali ta' 4,70–6,69 g/l aċidu tartariku, estratt niexef totali 20,63–24,75 g/l; Instab xebħ sinifikanti f'dak li għandu x'jaqsam mal-freskezza u l-fruttożità fil-varjetajiet bojod fil-lokalitajiet ta' Lipova, Radna, Zăbrani, Neudorf, Păuliş u Baraţca. Ġew osservati togħmiet sekondarji simili ħafna f'varjetajiet bojod ta' nbid minn pjantaġġuni fil-lokalitajiet ta' Şagu, Cruceni, Fiscut, Firiteaz, Hunedoara Timişană u Frumuşeni. Il-ħamrija kannella chernozem tipproduċi nbejjed li huma estrattivi, ffurmati tajjeb u mimlija togħma fil-lokalitajiet ta' Şilindia, Satu Mic, Luguzău, Dud u Agrişu Mare. Mhijiex koinċidenza li d-dwieli ilhom jiġu kkultivati fuq dawn l-artijiet minn żmien il-qedem. Fil-leġiżlazzjoni nazzjonali Dispożizzjonijiet addizzjonali dwar it-tikkettar Ebda dispożizzjoni oħra. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Rumanija bagħtet applikazzjoni għall-emenda fl-ispeċifikazzjoni tad-denominazzjoni "Dealurile Crişanei" skont l-Artikolu 105 tar-Regolament (UE) Nru 1308/2013. Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, l-Artikolu 97(1), u l-Artikoli 100, 101 u 102 tar-Regolament (UE) Nru 1308/2013 intlaħqu. IDDEĊIDIET KIF ĠEJ: L-applikazzjoni għall-emenda fl-ispeċifikazzjoni tad-denominazzjoni "Dealurile Crişanei" (IĠP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, id-19 ta' Ġunju 2017. L-Artikolu 105 tar-Regolament (UE) Nru 1308/2013 – Emenda mhux minuri L-assoċjazzjoni tal-Produtturi tal-Inbid tal-vinji tradizzjonali ta' Satu Mare ressqet applikazzjoni biex timmodifika l-ispeċifikazzjonijiet għad-Dealurile Sătmarului GI, biex tiġi estiża ż-żona tal-produzzjoni demarkata biex tinkludi l-lokalitajiet li għandhom il-karatteristiċi speċifiċi taż-żona ta' Satu Mare. Dawn il-lokalitajiet kienu ġew inklużi b'mod skorrett fiż-żona ddemarkata tal-ispeċifikazzjonijiet għad-Dealurile Crișanei GI, peress illi hemm serje ta' argumenti rigward il-post u l-fatturi ekopedoklimatiċi f'dawk il-lokalitajiet, li huma speċifiċi għaż-żona tal-indikazzjoni Dealurile Sătmarului u mhux dik Dealurile Crișanei. Dan ta' hawn fuq huwa sostnut b'informazzjoni rigward l-inbejjed mir-reġjun tal-produzzjoni tal-inbid ta' Dealurile Sătmarului, jiġifieri minn Rătești, li ilhom ħafna jiġu prodotti u li huma magħrufa bl-isem "Dealurile Răteștilor" jew "Vinul de Halmeu". L-inklużjoni tal-lokalitajiet in kwistjoni fiż-żona ta' Satu Maru u, għalhekk, fl-indikazzjoni "Dealurile Sătmarului" u mhux f'"Dealurile Crișanei", hija appoġġata b'dejta dwar ir-riżalt u l-klima ta' għoljiet bħal Ardud-Beltiug-Hurez, Hododului, Tășnad-Săuca-Pir, Săcășeni-Supur, Tășnad-Cehal, li huma iktar weqfin u huma mtarrġa b'tali mod li jpattu għal kemm huma weqfin, b'ħamrija tat-tafal aħmar tal-Plejstoċenu u b'xaqlibiet li jħarsu lejn it-Tramuntana inqas weqfin koperti b'ħamrija aktar podżolika. L-influwenzi Mediterranji jippermettu l-iżvilupp u l-produzzjoni ta' nbejjed b'aromi tal-fjuri jew tal-frott (il-frott irqiq tal-bosk tal-Pinot noir, tal-Merlot, tal-Burgund mare), kif ukoll inbejjed b'riħa ta' bżar jew ħaxix b'noti primarji pjaċevoli (Fetească albă, Furmint). It-togħmiet huma tipiċi tal-varjetà: togħma mimlija, tannika, bellusija u b'astrinġenza moderata, qawwija, friska (l-inbejjed bojod). Il-lokalitajiet li qegħdin jitneħħew miż-żona tal-indikazzjoni ġeografika "Dealurile Crişanei" jinsabu fil-kontea ta' Satu Mare. Dawn huma: Il-muniċipalità ta' Carei, il-lokalità ta' Carei Pir (ir-raħal ta' Pir) Săuca (ir-raħal ta' Săuca) Il-belt ta' Tășnad, bil-lokalità ta' Tășnad Sanislău, fil-Kontea ta' Satu Mare, bil-lokalità ta' Sanislău (ir-raħal ta' Sanislău) Ardud (l-irħula ta' Ardud, Ardud Vii u Gerăușa) Socond (l-irħula ta' Socond u Hodişa) Supur (l-irħula ta' Dobra, Hurezu Mare u Racova) Acâș (ir-raħal ta' Unimăt) Bogdand (l-irħula ta' Bogdand, Babța, Ser u Corund) Il-lokalitajiet ta' hawn fuq ma għadhomx fiż-żona ddemarkata tal-indikazzjoni "Dealurile Crişanei". Bid-demarkazzjoni mill-ġdid taż-żona ġeografika tal-indikazzjoni ġeografika "Dealurile Crişanei" bit-tneħħija tal-lokalitajiet elenkati hawn fuq li jinsabu fit-territorju tal-Kontea ta' Satu Mare, iż-żona tal-kultivazzjoni u tal-produzzjoni demarkata li minnha se jinkisbu l-inbejjed bl-indikazzjoni ġeografika se tinkludi dawn li ġejjin: Diosig (l-irħula ta' Diosig u Vaida) Săcueni (l-irħula ta' Săcueni u Cadea) Ciuhoi (l-irħula ta' Sâniob u Ciuhoi) Biharia (ir-raħal ta' Biharia) Cetariu (l-irħula ta' Şişterea u Paleu) Tileagd (ir-raħal ta' Tileagd) il-belt ta' Șimleu Silvaniei, il-lokalitajiet ta' Șimleu Silvaniei u Cehei Camăr (ir-raħal ta' Camăr) Pericei (l-irħula ta' Pericei, Sici u Bădăcin) Carastelec (l-irħula ta' Carastelec u Dumuslău) Crasna (ir-raħal ta' Crasna) il-muniċipalità ta' Zalău, il-lokalità ta' Zalău Hereclean (l-irħula ta' Hereclean, Guruslău, Dioşod u Badon) Dobrin (l-irħula ta' Dobrin u Doba) Horoatu Crasnei (ir-raħal ta' Horoatu Crasnei) Bobota (l-irħula ta' Bobota, Dersida u Zalnoc). Il-lokalità ta' Valea lui Mihai fil-kontea ta' Satu Mare, bi żball ġiet inkluża fl-indikazzjoni ġeografika ta' "Dealurile Crişanei" fil-fajl tekniku li ntbagħat lill-Kummissjoni skont l-Artikolu 118(s) tar-Regolament (KE) Nru 1234/2007. L-iżball tal-inklużjoni tal-lokalità ta' Valea lui Mihai fil-kontea ta' Satu Mare, fiż-żona tal-indikazzjoni, huwa minħabba li fil-passat, skont id-diviżjoni/id-demarkazzjoni taż-żoni tat-tkabbir tad-dwieli fil-perjodu tar-reġim Komunista fir-Rumanija, meta l-lokalitajiet ġew organizzati skont il-vinji u ċ-ċentri għat-tkabbir tad-dwieli, kien hemm vinja magħrufa bl-isem ta' Valea lui Mihai li estendiet fiż-żewġ kontej, Satu Mare u Bihor. Skont l-Ordni tal-Ministru tal-Agrikoltura, tal-Ikel u tal-Forestrija Nru 397/2003 li tapprova d-Deżinjazzjoni taż-żoni tat-tkabbir tad-dwieli għall-inbid u r-raggruppament tal-lokalitajiet f'reġjuni tat-tkabbir tad-dwieli, vinji u ċentri tat-tkabbir tal-inbid (ippubblikata fil-Gazzetta Uffiċjali Nru 513 tas-16 ta' Lulju 2003), fil-punt V — Ir-Reġjuni tat-tkabbir tal-Inbid ta' Crişanei u Maramureşului, il-pożizzjoni 28 tqiegħed lil Valea lui Mihai fil-kontea ta' Satu Mare barra minn Bihor, fuq il-bażi tas-setturi l-qodma msemmija hawn fuq. IĠP — Indikazzjoni Ġeografika Protetta. qawwa alkoħolika attwali: minimu ta' 10 % skont il-volum; l-aċidità totali (aċidu tartariku): minimu ta' 4,5 g/l; aċidità volatili (aċidu aċetiku): massimu ta' 1,2 g/l; estratt niexef li ma jirriduċix: mhux anqas minn 17 g/l; it-total tad-diossidu tal-kubrit: massimu ta' 300 mg/l; id-diossidu tal-kubrit ħieles: massimu ta' 60 mg/l Dehra: ċara, pjaċevoli Kulur: aħdar fl-isfar, brillanti, l-ebda marka ta' ossidazzjoni Riħa: aroma raffinata tal-fjura tas-sebuqa Togħma: b'togħma ta' frott, pjaċevoli Dehra: ċara, pjaċevoli Kulur: isfar fl-aħdar, brillanti Riħa: aroma friska, pjaċevoli tal-petali tal-ward Togħma: delikata, armonjuża, il-maturazzjoni fil-flixkun tagħti kwalitajiet distinti Dehra: ċara, pjaċevoli Kulur: abjad fl-aħdar, b'laqtiet kemxejn safranija Riħa: aroma primarja pjaċevoli tat-tuffieħ imqatta' frisk Togħma: ratba, palatabbli, b'togħma ħafifa tal-qoxra tal-ħobż tas-segala u ta' fjuri tal-akaċja Dehra: ċara Kulur: isfar fl-aħdar, jista' jsir isfar dehbi fil-maturità tal-konsum Riħa: aroma tat-tuffieħ tas-sajf daqsxejn qares, meta jkun kemxejn immaturat ikollu togħma ħafifa ta' ħuxlief maħsud frisk u ta' għasel Togħma: distintiva, qawwija, li ssir kemxejn qisha l-etere bil-maturazzjoni, ibbilanċjata Dehra: ċara, pjaċevoli Kulur: abjad fl-aħdar Riħa: aroma primarja pjaċevoli Togħma: pjaċevoli, partikolari, bħat-tuffieħ tas-sajf Dehra: ċara Kulur: isfar fl-aħdar, brillanti Riħa: ebda aroma primarja speċifika, għandha noti ġeblin, minerali fil-maturità Togħma: palatabbli, togħma ta' frott, friska immens, pjaċevolment aċidulata, nadifa u sobrija Dehra: ċara, pjaċevoli Riħa: aroma karatteristika tal-akaċja Togħma: ratba, żejtnija, mimlija, bellusija, u armonjuża Dehra: ċara, pjaċevoli Kulur: isfar fl-aħdar Riħa: tuffieħ aħdar nej Togħma: friska u vivaċi minħabba l-livell għoli ta' aċidità, għandu jiġi kkunsmat bħala "inbid żagħżugħ" Dehra: ċara, pjaċevoli Kulur: isfar fl-aħdar, bħal tal-lumi mhux misjur, jekk jiġi mmaturat fil-flixkun isir isfar ċar Riħa: tuffieħ aħdar nej, friska, b' noti ta' fjura tad-dwieli Togħma: friska u rinfreskanti, vivaċi minħabba l-livell għoli ta' aċidità iżda fl-istess ħin inbid "fit-tul", li jista' jiġi kkunsmat mill-ewwel mingħajr il-bżonn ta' maturazzjoni Dehra: ċara, pjaċevoli Kulur: abjad fl-aħdar b'laqtiet ta' isfar ċar u mingħajr marki tal-ossidazzjoni Riħa: aroma primarja pjaċevoli ta' frott eżotiku Togħma: pjaċevoli, simili għal dik ta' frotta eżotika. Dehra: ċara, pjaċevoli Kulur: abjad fl-aħdar b'laqtiet ta' isfar ċar u mingħajr marki tal-ossidazzjoni Riħa: aroma primarja pjaċevoli ta' frott eżotiku Togħma: pjaċevoli, imponenti, b'finitura ċara u akkattivanti, oriġinali. Dehra: ċara u brillanti Kulur: isfar lewn it-tiben jew isfar intens, skont il-kwalità tal-għeneb fil-ħsad Riħa: noti delikati ta' fjuri, aroma tipika tal-Muscat, kumplessa ħafna, sottili u delikata. Togħma: togħma tipika tal-Muscat, sottili, delikata, sħiħa, armonjuża, mimlija b'mod pjaċevoli u kemxejn bellusija. Dehra: ċara u brillanti Kulur: isfar lewn it-tiben jew isfar intens, skont il-kwalità tal-għeneb fil-ħsad Riħa: noti delikati ta' fjuri, aroma tipika, sottili u delikata; Togħma: aroma tipika tal-inċens, palat qawwi, armonjuża, b'nota bellusija pjaċevoli Dehra: ċara, trasparenti Kulur: aħmar rubin Riħa: aroma distinta ta' veġetazzjoni u ħaxix Togħma: ħarxa, tannika, iebsa, bil-maturazzjoni ssir pjaċevolment bellusija, mimlija u iktar ratba Dehra: ċara, trasparenti Kulur: aħmar ċirasa skur Riħa: aroma li tinbidel minn ċirasa għal ċirasa qarsa misjura mal-maturazzjoni Togħma: fina, bellusija, delikata, kumplessa u rfinuta Dehra: ċara, trasparenti Kulur: aħmar rubin, brillanti Riħa: aroma pjaċevoli ta' frott tal-foresti, lampun frisk Togħma: l-astrinġenza hija aktar moderata milli fil-każ tal-Cabernet Sauvignon, u għandha l-konsistenza bellusija speċifika għal din il-varjetà. Dehra: ċara, trasparenti Kulur: aħmar granata intens Riħa: aroma kumplessa u oriġinali Togħma: iffurmata sew, pjaċevoli u biżżejjed qawwija, ta' togħma tajba u attraenti Dehra: ċara, pjaċevoli Kulur: aħmar granata bi ħjiel ta' vjola, kulur intens Riħa: aroma ta' frott tal-foresta misjur passolina ħamra, cowberry, tut u mirtilli. Togħma: ibbilanċjata, konsistenti, dewwiema, mhux aggressiva. Dehra: ċara, trasparenti Kulur: aħmar brillanti Riħa: riħa ta' fjuri b'aromi intensi ħafna li jfakkruk fil-bżar Togħma: tannika, konsistenti, b'palat qawwi Restrizzjonijiet rilevanti dwar il-produzzjoni tal-inbid: Iż-żieda tas-sakkarożju mhijiex permessa għall-produzzjoni ta' nbejjed bl-indikazzjoni ġeografika "Dealurile Crișanei". Il-produzzjoni tal-għeneb — għall-varjetajiet Fetească regală, Iordană, Mustoasa de Maderat: 15 000 kg ta' għeneb għal kull ettaru Il-produzzjoni tal-għeneb — għall-varjetajiet Fetească albă, Furmint, Furmint de Miniș, Riesling de Rhin u Riesling Italian: 12 500 kg ta' għeneb għal kull ettaru Il-produzzjoni tal-għeneb — għall-varjetajiet Merlot, Feteasca neagra u Burgund mare: 12 500 kg ta' għeneb għal kull ettaru Il-produzzjoni tal-għeneb — għall-varjetajiet Muscat Ottonel, Tămâioasă românească, Pinot gris, Chardonnay, Sauvignon, Traminer roz: 10 000 kg ta' għeneb għal kull ettaru Il-produzzjoni tal-għeneb — għall-varjetajiet Cabernet Sauvignon, Pinot noir u Syrah: 10 000 kg ta' għeneb għal kull ettaru Il-produzzjoni tal-inbid — għall-inbejjed bojod: 95 hl għal kull ettaru Il-produzzjoni tal-inbid — għall-inbejjed ħomor, rosé u aromatiċi: 85 hl għal kull ettaru l-irħula ta' Diosig u Vaida l-irħula ta' Săcueni u Cadea l-irħula ta' Sâniob, Ciuhoi u Biharia l-irħula ta' Cetariu — Șișterea u Paleu ir-raħal ta' Tileagd ir-raħal ta' Valea lui Mihai ir-raħal ta' Vârșolț ir-raħal ta' Camăr l-irħula ta' Pericei, Sici u Bădăcin l-irħula ta' Carastelec, Dumuslău u Crasna l-irħula ta' Crișeni u Gârceiu l-irħula ta' Hereclean, Guruslău, Dioșod u Badon l-irħula ta' Dobrin u Doba l-irħula ta' Horoatu Crasnei, Coșeiu u Archid l-irħula ta' Bobota, Dersida u Zalnoc Il-karatteristika naturali speċifika tal-ambjent hija ż-żona tax-xmara Crișul Repede, ikkonfinata fit-Tramuntana mill-muntanja Șes, għoljiet ġentili qrib il-pjanura u l-influwenza tal-klima tal-Ewropa Ċentrali, li twassal għal ċertu tnaqqis fit-temperaturi u varjabbiltà ikbar tax-xita. Ix-xtiewi f'din iż-żona huma inqas ebsin, u ż-żoni tat-tkabbir tad-dwieli jgawdu minn ammont kbir ta' xemx filwaqt li huma protetti mill-irjieħ u mill-kurrenti kesħin. Fiż-żoni tat-tkabbir tad-dwieli ta' Diosig u Valea lui Mihai, fiż-żona ta' Silvania u fiċ-ċentri tat-tkabbir tad-dwieli ta' Biharia u Tileagd hemm dwieli mifruxa fuq żona kbira, fit-Tramuntana u l-Grigal tal-Oradea. Iċ-ċentri tat-tkabbir tad-dwieli taż-żoni tal-inbid (Diosig, Săcuieni u Sâniob) għandhom tradizzjoni li tmur lura għall-1569-1578. L-inbejjed bojod li jiġu prodotti hawnhekk huma rikki, b'togħma espressiva u karattru qawwi aċiduż u b'togħma ta' frott. Il-varjetajiet b'potenzjal partikolari f'din iż-żona ta' tkabbir tal-inbid jinkludu l-Fetească albă, il-Fetească regală, ir-Riesling Italian u l-Muscat Ottonel aromatiku. L-inbejjed ta' din iż-żona għandhom struttura bbilanċjata tajjeb. Il-potenzjal enoklimatiku tar-reġjun tal-produzzjoni tal-inbid għandu punteġġ ta' 4 287 fuq l-indiċi idro-eljo-termali. Dan ifisser li r-reġjun huwa partikolarment addattat għall-inbid abjad, li jkollu aromi espressivi ta' fjuri tal-akaċja, tuffieħ aħdar u ħaxix maqtugħ (Fetească regală), b'finitura twila (Tămâioasă românească), lanġas misjur, noti ta' vanilla meta jiġi mmaturat fi btieti tal-ballut, b'noti eżotiċi prominenti ta' ananas (Chardonnay), ibbilanċjat u b'aċidità tajba. L-inbejjed ħomor ikunu mimlija, bellusija, b'aromi li jvarjuaw minn ċirasa sa ċirasa morra misjura meta jimmatura fil-każ tal-Pinot noir, noti ta' bżar fil-każ tas-Syrah, u frott tal-foresti tipiku — lampun frisk fil-każ tal-Merlot. Fil-leġiżlazzjoni nazzjonali Dispożizzjonijiet addizzjonali dwar it-tikkettar Meta jkunu ttikkettati, l-inbejjed bl-indikazzjoni ġeografika "Dealurile Crișanei" irid ikollhom tikketta prinċipali. It-tikketta ta' wara mhijiex obbligatorja. Regolament (KEE) Nru 574/72 jgħid li r-rata ta' kambju ta' ammonti ta' flus f'munita meta mqabbla ma' Ir-munita oħra tkun ir-rata kkalkulata mill-Kummissjoni u bbażata fuq il-medja ta' xahar, matul il-perjodu speċifikat f'paragrafu 2 tar-rati tal-kambju referenza, ippubblikata mill-Bank Ċentrali Ewropew. Il-perjodu ta' referenza jkun: ix-xahar ta' Jannar għar-rati ta' kambju applikabbli mill-1 ta' April ta' wara, ix-xahar ta' April għar-rati ta' kambju applikabbli mill-1 ta' Lulju ta' wara, ix-xahar ta' Lulju għar-rati ta' kambju applikabbli mill-1 ta' Ottubru ta' wara, ix-xahar ta' Ottubru għar-rati ta' kambju applikabbli mill-1 ta' Jannar ta' wara. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. L-osservazzjonijiet jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bir-referenza M.8437 — Stadler Rail/ÖBB-TS/Stadler Linz JV, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8470 — DAAM/InfraVia/FIH/AI, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8416 — The Priceline Group/Momondo Group Holdings, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bir-referenza M.8521 — SEGRO/PSPIB/SELP/CAT Site f'dan l-indirizz: Il-lista mħejjija minn dan il-Kumitat tan-NU tinkludi: ISIL (Da'esh) u Al Qaida; persuni fiżiċi jew ġuridiċi, entitajiet, korpi u gruppi assoċjati ma' ISIL (Da'esh) u Al Qaida; kif ukoll persuni ġuridiċi, entitajiet u korpi li huma proprjetà ta' kull waħda minn dawn il-persuni, entitajiet, korpi u gruppi jew huma kkontrollati minnhom, jew b'xi mod iservu ta' appoġġ għalihom. Atti jew attivitajiet li jindikaw li individwu, grupp, impriża, jew entità huma "assoċjati ma'" ISIL (Da'esh) u Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, flimkien ma', taħt isem, f'isem jew b'appoġġ għal ISIL (Da'esh) u Al-Qaida jew minn kull ċellola, grupp affiljat, grupp żgħir li jinqata' minnha jew derivat tagħha; il-forniment, il-bejgħ jew it-trasferiment ta' armi u materjal relatat lil xi ħadd minnhom; ir-reklutaġġ għal xi wieħed minnhom; jew xi forma oħra ta' appoġġ għall-atti jew l-attivitajiet ta' xi wieħed minnhom. Il-Kumitat tal-Kunsill tas-Sigurtà tan-NU fis-16 ta' Ġunju 2017 approva ż-żieda tal-entrata ta' Fared Saal mal-lista tal-Kumitat tas-Sanzjonijiet tal-ISIL (Da'esh) u tal-Al-Qaida. Fared Saal jista jippreżenta f' kull ħin talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġi inkluż fil-lista tan-NU msemmija hawn fuq. Din it-talba għandha tintbagħat fl-indirizz li ġej: Għal aktar informazzjoni mur fuq https://www.un.org/sc/suborg/en/sanctions/1267/aq_sanctions_list/procedures-for-delisting Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kull individwu jew entità kkonċernata, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprovdi għal proċess ta' rieżami meta jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament (UE) 2017/1094 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Qed tinġibed ukoll l-attenzjoni tal-individwi u tal-entitajiet ikkonċernati għall-possibbiltà li jikkontestaw ir-Regolament (UE) 2017/1094 quddiem il-Qorti Ġenerali tal-Unjoni Ewropea, f'konformità mal-kundizzjonijiet stipulati fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Għall-korrettezza, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/Membri rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi u riżorsi ekonomiċi ffriżati għal bżonnijiet essenzjali jew għal pagamenti speċifiċi skont l-Artikolu 2a ta' dan ir-Regolament.
Extracted from C_197_2017.html